Felisa Arribaltzaga

Felisa Arribaltzaga (Muxika, 1922ko otsailaren 2a - Zornotza, 2015eko ekainaren 30a) panderojole aitzindaria izan zen, Eduardo Egiarte trikitilariaren emaztea eta harekin trikitilari bikote izandakoa. Txikitan artzai lanetan ibilitakoa, 14 urterekin bere senarra izango zena ezagutu eta trikitian hasi ziren. Irrintzilari ere jardun zuen eta 1979ko lehiaketa batean bigarren egin zuen.

 Bizitza 
Arribalzaga Muxikan sortu zen eta gero senarra izango zuen Eduardo Egiarte Etxanon, biak igotzen ziren ardiekin Bizkargira eta bertan ezagutu zuten elkar. Egiartek trikitixa jotzen zuen eta Arribalzagak panderoa jotzen ikasi zuenean elkarrekin hasi ziren erromerietan jotzen.

Gerora, Zornotzara ezkondu ziren. Garai horietan plazaz plaza musika jotzen aritzen zen emakume aitzindarietakoa izan zen Felisa Arribalzaga, Maurizia Aldeiturriaga, Ageda Goikoetxeak, Kastora Irigoien, Romualda Zuloaga, Juanita Gorroño, Andresa Ibarrondok eta Antonia Arancetarekin batera.

Senideek gogoratzen dutenez, oso fededuna zen, baina horrek ez zion galarazi garai berrietara egokitzea. Izan ere, senarrarekin plazaz plaza ibiltzen zen urteetan ez zegoen bereziki ondo ikusia emakume bat horrelakoetan ibiltzerik. Hala ere, frankismoak iraun zuen bitartean ere infernuko soinuarekin gora eta behera ibili ziren biak ala biak, debekuei aurre eginda.

Zornotzan hil zen, 2015eko ekainaren 30ean..

Felisa irrintzilari agertzen da, Juanita Gorroñorekin batera, Pedro Oleak 1984an egin zuen Akelarre filmean.

 Omenaldia 

 1993. urteko urriaren 5ean omenaldia jaso zuen Iurretan.

 Erreferentziak 

 Kanpo estekak 
 Eduardo Egiarte eta Felisa Arribaltzagari elkarrizketa Euskadi Irratia 1997

Kategoria:Muxikarrak
Kategoria:Trikiti musikako pandero jotzaileak
Kategoria:Irrintzilariak